
PALVELUYKSIKÖN OMAVALVONTASUUNNITELMA
[bookmark: _Toc163640138]   Johdanto
	
Omavalvontasuunnitelmassa kuvataan Palvelukeskus Himmelin toimintaa ja laadun valvontaa. Lisäksi tuodaan ilmi, miten arvot ja toimintaperiaatteet näkyvät asukkaiden kohtaamisessa ja arjessa. Omavalvontasuunnitelman tavoitteena on laadun ja turvallisuuden takaaminen Palvelukeskus Himmelissä. 

Omavalvonnalla tarkoitetaan: valvontalain edellyttämää sosiaali- ja terveydenhuollon yksikön itsensä tekemää palvelutuotannon asianmukaisuuden valvontaa, seurantaa ja arviointia kohdentuen sekä omaan palvelutuotantoon että ostopalveluina järjestettyihin palveluihin. Valvonnalla varmistetaan toiminnan asian- ja suunnitelmanmukaisuus, palvelutuotannon standardinmukaisuus, palvelujen laatu, asiakas/potilasturvallisuus, henkilökunnan työturvallisuus ja tietosuojan/tietoturvan eheys palvelutuotannossa. Yksikön kaikki työntekijät tekevät omavalvontaa.

 Lakivelvoite: Laki sosiaali- ja terveydenhuollon valvonnasta 741/2023
 
 Valvontalain mukaan palveluntuottajan (27§) 

· on valvottava oman toimintansa ja alihankkijan toiminnan laatua ja asianmukaisuutta sekä asiakas- ja potilasturvallisuutta 
· on laadittava palveluyksiköittäin päivittäisen toiminnan laadun, asianmukaisuuden ja turvallisuuden varmistamiseksi sekä asiakas- ja potilastyöhön osallistuvan henkilöstön riittävyyden seurantaa varten omavalvontasuunnitelma, joka kattaa kaikki palveluyksikössä palveluntuottajan ja sen lukuun tuotetut palvelut.

Omavalvontaa ohjaavat tämän omavalvontasuunnitelman lisäksi Kainuun hyvinvointialueen Kainuun HVA omavalvontasuunnitelma ja omavalvontaohjelma sekä aiheeseen liittyvät muut keskeiset suunnitelmat, ohjelmat ja ohjeet.

Omavalvontasuunnitelma on päivittäinen arjen työväline, johon palveluyksiköt kirjaavat ja kuvaavat konkreettisesti omat toimintakäytäntönsä, joiden avulla varmistetaan toiminnan ohjaaminen, laatu ja turvallisuus sekä seuranta, arviointi, jatkuva parantaminen ja kehittäminen.

Palveluntuottaja: Iäkkäiden asumispalvelut 

Kainuun hyvinvointialue, Kainuun HVA
Kajaani PL 400, 87070 Kainuu
kirjaamo@kainuu.fi 



Toimintayksikkö: 
Palvelukeskus Himmeli 
Pilkkitie 2
88600 Sotkamo

Palvelumuoto: 
Iäkkäiden asumispalvelut:
ympärivuorokautinen palveluasuminen 66 paikkaa ja kotona asumista tukeva lyhytaikaishoito 17 paikkaa. Palvelukeskus Himmelin paikkamäärä on yhteensä 83.

Palveluesihenkilö:
Henna Räty
p. 044 797 4215
henna.raty@kainuu.fi

Palvelukeskus Himmelissä on ravitsemustyöntekijöitä, jotka huolehtivat aterioiden lämmityksestä, jakamisesta, välitystuotteiden tilauksesta sekä puuron ja leipien laittamisesta. Tähän toimintaan on oma omavalvontasuunnitelmaa. Tämä elintarvikevalvontaan liittyvä omavalvontasuunnitelma on isossa keittiössä.  

Alihankintana ostettuna palvelut ja niiden tuottajat 

Palvelukeskus Himmelin kiinteistön omistaa Sotkamon kunta. Kiinteistönhuolto tulee kiinteistönomistajan taholta.

Ateriapalvelut hoitokodin asukkaille tulee Kainuun hyvinvointialueen valitsemalta aterianpalvelujen tuottajalta, Virekolta. 

Siivouspalvelujen tuottaja on Clean and Safe Lappalainen Oy. 

Hoitajakutsu- ja turvajärjestelmän tuottaa Ascom Miratel. 

Henkilö- ja turvakutsujärjestelmän 9S tuottaa 9Solutions.

Henkilökunnan työvaatevuokraussopimus on Lindströmiltä. 

Lääkkeiden annosjakelusopimus on Yliopiston apteekilta. 

Pyykkihuolto on hankittu ostopalveluna Eco-WASH Pietarsaari, toimitukset x 2/ viikko. 

Lääkäripalvelut asukkaille tuottaa Terveystalo Oyj. Kerran kuukaudessa on lääkärin lähikierto ja kerran viikossa on etäkierto.

Palvelukokonaisuudesta vastaava palveluntuottaja, joka vastaa myös alihankintana tuotettujen palvelujen laadusta. 

Palveluntuottajat toimivat yhteisesti laadittujen sopimusten ja toimintaohjeiden mukaisesti. Toimintaa seurataan ja palveluntuottajien kanssa pidetään säännöllisesti laatupalaverit 

yleensä 1–2 kertaa vuodessa. Toiminnassa havaituista epäkohdista ollaan yhteydessä palveluntuottajaan heti, kun poikkeama on havaittu.

Palvelukeskus Himmeliin ostetut palvelut (pesulapalvelut, lääkkeiden annosjakelu, siivous, lääkäripalvelut) on kilpailutettu ja toimitaan voimassa olevien sopimusten mukaisesti. Kilpailutusvaiheessa palveluntuottajilta on vaadittu selvitykset toiminnastaan, sen kehittämisestä ja prosesseista.



[bookmark: _Toc162521514][bookmark: _Toc163640140]2. Omavalvontasuunnitelman laatiminen ja ylläpito
	
Sosiaalihuoltolain 47 §:n mukaan sosiaalihuollon toimintayksikön tai muun toimintakokonaisuudesta vastaavan tahon on laadittava omavalvontasuunnitelma sosiaalihuollon laadun, turvallisuuden ja asianmukaisuuden varmistamiseksi. Suunnitelma on pidettävä julkisesti nähtävänä, sen toteutumista on seurattava säännöllisesti ja toimintaa on kehitettävä asiakkailta sekä toimintayksikön henkilöstöltä säännöllisesti kerättävän palautteen perusteella. 

Omavalvontasuunnitelman tekemiseen osallistuu koko palvelukeskus Himmelin henkilökunta. Henkilöstö tutustuu ennakolta omavalvontasuunnitelmaan ja työyhteisöpalavereissa se tarkastellaan esihenkilön johdolla. Suunnitelma laaditaan siten, että se toimii päivittäisen toiminnan työvälineenä ja perehdyttämisen perustana. 

Omavalvontasuunnitelman suunnittelusta ja seurannasta vastaa palveluesihenkilö Henna Räty, puhelin 044 797 4215, sähköposti henna.raty@kainuu.fi. Omavalvontasuunnitelma päivitetään säännöllisesti vähintään kerran vuodessa ja aina, kun toiminnassa tapahtuu palvelun laatuun ja asiakasturvallisuuteen liittyviä muutoksia.

Omavalvontasuunnitelma on julkisesti nähtävillä Palvelukeskus Himmelin ilmoitustaululla, josta omaiset, asukkaat ja muut asiasta kiinnostuneet voivat siihen tutustua. Omavalvontasuunnitelma on myös perehdytyskansiossa sekä Kaimassa. Suunnitelman muu tallennus tehdään Kainuun hva:n ohjeistuksen mukaisesti.

Toiminta- ajatus 
 
Kainuun hyvinvointialueen yhteisenä tavoitteena on edistää alueen kainuulaisten hyvinvointia ja osallisuutta sekä järjestää vastuulla olevat sosiaali-, terveys- ja muut palvelut asiakaslähtöisesti, tehokkaasti ja vaikuttavasti. 

Arvot ja toimintaperiaatteet 
 
Palvelukeskus Himmelin toimintaa ohjaavat Kainuun hyvinvointialueen arvot ja toimintaperiaatteet. Vastuullisuus, avoimuus, luottamus ja oikeudenmukaisuus (VALO). 
 
Kaikessa toiminnassa korostuu asukkaan itsemääräämisoikeus sekä tasa- arvo ja turvallisuus. Asukkaan hyvään elämään kuuluu se, että häntä kohdellaan arvokkaasti ja yksilöllisesti. Osallisuus ja päivittäinen aktiviteetti mahdollistetaan asukkaan voimavarojen rajoissa. Toimintaa ja suunnittelua ohjaa vanhuspalvelu- ja sosiaalihuoltolaki. 

Riskien ja epäkohtien tunnistaminen ja niiden korjaaminen 
 
Ilman riskien tunnistamista ei riskejä voi ennaltaehkäistä eikä epäkohtiin voida puuttua suunnitelmallisesti. 
 
Riskienhallinnan järjestelmät ja menettelytavat 
 
· riskien ja vaarojen arvioinnit tehdään vähintään kahden vuoden välein ja aina tarvittaessa 
· omavalvontasuunnitelma päivitetään vuosittain 
· käytössä on HaiPro-ilmoitusjärjestelmä, jossa ilmoitetaan tapahtuneet haittatapahtumat, läheltä piti- tilanteet sekä työturvallisuusilmoitukset 
· SPro-osioon tehdään havaitut epäkohtailmoitukset sosiaalihuollon toteutuksesta. 
· tarvittaessa tehdään yhteistyötä työsuojelun sekä työterveyshuollon kanssa 
· palo- ja pelastussuunnitelmat päivitetään vuosittain sekä niihin liittyvät toimintakortit erilaisiin poikkeus- tai vaaratilanteisiin, lisäksi järjestetään turvallisuuskävelyt ja alkusammutusharjoitukset 
· noudatetaan Kainuun hva:n ohjeistusta mm. erilaisten apuvälineiden, sähkölaitteiden, kynttilöiden käsittelyssä 
· huolehditaan että käytössä ei ole rikkinäisiä apuvälineitä 
· riskienhallinta ja omavalvonta ovat osa jokapäiväistä arjen työtä palveluissa 
 
Riskienhallinnan työnjako  
 
Henkilökunta voi tehdä sähköisen palvelupyynnön mm. kiinteistössä esille tulleista epäkohdista. Hva:lle kuuluvista palvelupyynnöstä on erillinen vihko Kekkerissä, johon kootaan havainnot ja pyynnöt. Palveluesihenkilö huolehtii, että riskien arvioinnit tehdään säännöllisesti.
 
Riskien tunnistaminen ja ilmoitusvelvollisuus 
 
Riskien ja vaarojen arviointi tehdään säännöllisesti yhdessä henkilöstön kanssa. Kaikkien velvollisuus on ilmoittaa eteenpäin suoraan huoltoon tai esihenkilölle jos havaitsee puutteita tai epäkohtia esim. erilaisten laitteiden käytössä tai työturvallisuudessa. Turvallisuudesta huolehtiminen ja riskien hallinta on kaikkien vastuulla. 
 
Jokainen työntekijä on velvollinen tuomaan esille havaitsemiaan epäkohtia asukkaan kohtelussa. Ilmoituksen voi tehdä SPro-osion kautta, jossa on mahdollisuus tehdä asukaskohtainen epäkohtailmoitus (valvontalain 741/2023 mukainen ilmoitusvelvollisuus). 
 

Asukkaat ja heidän omaisensa voivat antaa palautetta ja epäkohtia voi tuoda esille suullisesti, kirjallisesti tai sähköisen palautelomakkeen kautta. Palveluesihenkilö keskustelee asukkaan ja omaisen kanssa ja aloittaa tarvittaessa asian selvitysprosessin. 
 
Palautteesta keskustellaan myös henkilöstön kanssa ja kirjallinen vastaus asukkaan tai omaisen esille tuomaan epäkohtaan annetaan kahden viikon sisällä. 
 
Palautteista ilmoitetaan myös palveluyksikköpäällikölle.  
 
Riskien ja esille tulleiden epäkohtien käsitteleminen 
 
Henkilökunnan ja ulkopuolisten toimijoiden tekemät HaiProt, käsitellään koostetusti talokokouksessa, jossa myös mietitään miten kyseisen tapahtuman voisi jatkossa estää. Tarvittaessa muutetaan toimintatapaa tai korjataan esille tullut epäkohta. Henkilökunta kirjaa asukkaan tietoihin tehdyn HaiPron. Tiedotetaan myös omaisia sekä tarvittaessa ohjeistetaan esim. korvausten hakemisessa. 
 
Korjaavat toimenpiteet 
 
Riskienhallinnan prosessissa sovitaan todettujen haittatapahtumien ja epäkohtien korjaamiseen liittyvistä toimenpiteistä. Muutosta vaativien laatupoikkeamien juurisyyt  
 
selvitetään ja suunnitellaan tarvittavat toimenpiteet muutoksen aikaansaamiseksi. Korjaavista toimenpiteistä tehdään kirjaukset omavalvonnan seuranta- asiakirjaan.  
 
Laatupoikkeamien, epäkohtien ja läheltä piti- tilanteiden syyt selvitetään ja sen jälkeen ohjeistuksia tarvittaessa muutetaan, jotta estetään tapahtuman toistuminen. Tilanteita käydään läpi yhdessä henkilöstön kanssa ja keskustellaan, miten toimintaa muutetaan. Tarvittaessa HaiPro-ilmoitus lähetetään ylemmälle esihenkilölle tiedoksi ja käsiteltäväksi. SPro-ilmoitukset menevät suoraan palvelualuepäällikölle.  
 
Mikäli on kyse kiinteistöön liittyvästä epäkohdasta esim. ilmanvaihtoon liittyvissä asioissa, tehdään palvelupyyntö kiinteistön omistajalle ja tarvittaessa soitetaan kiinteistönhoitajalle. Toimintatapojen muuttuessa näistä ilmoitetaan henkilöstölle sähköpostitse sekä suullisesti henkilöstöpalaverissa. 

Yhteistyö turvallisuudesta vastaavien viranomaisten ja toimijoiden kanssa 
 
Palo- ja pelastusturvallisuudesta huolehditaan; palotarkastus on vuosittain. Tarkastuksessa esille tulleet puutteet ja viat korjataan. Henkilöstölle pidetään turvallisuuskävelyt, alkusammutusharjoitukset sekä ajoittain pelastusharjoitus. Lisäksi on laadittu toimintaohjekortteja häiriötilanteita varten (tulipalo, sähkökatko) joita säilytetään keskitetysti Syynissä, eli Hennan huoneessa pöydällä. Toimitilojen turvallisuudesta vastaa kiinteistön omistajana. Tilat ovat esteettömät ja turvalliset. Asukkaan vaihtuessa tarkistetaan 


asukashuone ja tehdään tarvittaessa pieniä korjauksia. Apuvälineet pidetään kunnossa ja turvallisina käyttää.  
 
Kainuun hva:lla on työ- ja toimintaohjeita, joilla varmistetaan yhtenäiset toimintatavat kaikissa yksiköissä. Organisaatiossa toimii myös yhteinen potilasturvallisuustyöryhmä sekä laadunhallintaohjausryhmä. Palvelukeskus Himmelin palohälytysjärjestelmää testataan säännöllisesti kiinteistöhuollon toimesta.

Palvelu- ja hoitosuunnitelma 
 
Kun asukas saa palveluasumisen päätöksen ja muuttaa Palvelukeskus Himmeliin, hänelle nimetään omahoitaja, joka käy asukkaan/omaisen kanssa läpi elämänkulku-lomakkeen, jonka omainen on täyttänyt. Lomakkeessa kerrotaan tarkemmin asukkaan näkemyksistä, toiveista, perhesuhteista ja niistä asioista, mitkä ovat olleet asukkaalle tärkeitä. 
 
Omahoitaja tekee RAI-arvioinnin ja voimavarakartoituksen sekä hoito- ja palvelusuunnitelman. Omainen ja asukas osallistuvat hoitosuunnitelman laatimiseen mahdollisuuksien mukaan. Suunnitelma päivitetään vähintään puolivuosittain samalla kun RAI-arviointikin. Päivitys tehdään myös, jos asukkaan vointi muuttuu. Omahoitaja huolehtii päivitykset. Omahoitajan työtehtävät ovat henkilöstöllä tiedossa erillisenä kirjallisena ohjeena. 

Itsemääräämisoikeuden varmistaminen 
 
Ikäihmisten palvelussa on tehtynä yhteinen työohje asukkaan itsemääräämisoikeudesta ja liikkumisen rajoittamisesta sekä turvavälineiden käytöstä. Hoito- ja palvelusuunnitelmaan on kirjattu asukkaan hoitoon vaikuttavat yksilökohtaiset toiveet ja mieltymykset ja niitä pyritään mahdollisuuksien mukaan toteuttamaan. Asukkailla on oltava mahdollisuus omannäköiseen elämään myös hoitokodissa. 
 
Sosiaalihuollossa itsemääräämisoikeutta voidaan rajoittaa ainoastaan silloin, jos asukkaan tai muiden henkilöiden terveys tai turvallisuus uhkaa vaarantua, eikä muita keinoja ole käytettävissä. Rajoitustoimenpiteet on toteutettava lievimmän rajoittamisen periaatteen mukaisesti ja turvallisesti asukkaan ihmisarvoa kunnioittaen. Tarvittaessa käytössä itsemääräämisen rajoitustoimenpiteinä mm. sängyn laidat, pöytälevyt, tukityynyt, haara- ja turvavyöt sekä kemiallinen (lääkkeet) rajoittaminen. Työvuorossa asukkaasta vastaavan hoitajan tulee tehdä jatkuvaa seurantaa hoidettavistaan. 

Asukkaan asiallinen kohtelu 
 
Noudatamme palvelualueen käytössä olevaa; Valvontalain mukaista epäkohtailmoituksen tekeminen ja käsittely- työohjetta. Epäasiallista kohtelua ja kaltoinkohtelua ei suvaita lainkaan. Mikäli sitä havaitaan, siihen puututaan heti ja edetään työohjeiden mukaisesti. Mikäli epäasiallista kohtelua tapahtuu, se kirjataan ASPAL-lehdelle, tehdään HaiPro ja keskustellaan myös asukkaan omaisen kanssa. Tarvittaessa pidetään palaveri, jossa mukana voi olla omaisten ja hoitajien lisäksi myös työsuojelun henkilöstöä. 

Asukkaan osallisuus 
 
Järjestämme yhteisiä asukastilaisuuksia eri vuodenaikoina ja niihin voi myös omaiset osallistua. Omaisten toiveet huomioidaan aina mahdollisuuksien mukaan. Palvelukeskuksen saamat palautteet käsitellään talokokouksessa. Suullinen keskustelu on ensisijainen toimintatapa. Saatuun palautteeseen vastataan mahdollisimman pian ja niitä hyödynnetään toiminnan kehittämisessä. 
 
Asukkaan oikeusturva 
 
Palvelun laatuun tai asukkaan kohteluun tyytymättömällä on oikeus tehdä muistutus toimintayksikön vastuuhenkilölle tai johtavalle viranhaltijalle. Muistutuksen voi tehdä tarvittaessa myös asukkaan laillinen edustaja, omainen tai läheinen. 
 
Muistutuksen vastaanottajan on käsiteltävä asia ja annettava siihen kirjallinen, perusteltu vastaus kohtuullisessa ajassa, yleensä kahden viikon kuluessa. 
 
Sosiaaliasiamiehen yhteystiedot sekä tiedot hänen tarjoamistaan palveluista: 
puh. 044-7970548 
Sosiaaliasiamies on puolueeton henkilö, joka toimii asukkaiden edun turvaajana. Hän on neuvoa- antava- asiamies, joka ei tee päätöksiä eikä myönnä etuuksia. 
Potilasasiamiehen yhteystiedot puh 044 710 1324 ma-ke.

Kuluttajaneuvonnan yhteystiedot sekä tiedot sitä kautta saatavista palveluista: www.kuluttajaneuvonta.fi 

Hyvinvointia, kuntoutumista ja kasvua tukeva toiminta 
 
Asukkaan hoito- ja palvelusuunnitelma päivitetään moniammatillisesti vähintään puolivuosittain tai tarvittaessa. Suunnitelmaa laadittaessa kiinnitetään huomiota asukkaan jäljellä oleviin voimavaroihin ja tavoitteeseen. 
 
Ulkoiluun pyritään tarjoamaan mahdollisuus kaikille halukkaille. Lisäksi on ryhmäjumppaa sekä muuta virkistystoimintaa, johon asukas voi osallistua omien voimavarojensa mukaisesti.  
 
Koko palvelualueella toteutetaan eri sisältöisiä auditointeja aika ajoin, liittyen mm. lääkehoitoon, johtamiseen jne. 
 
Ravitsemus 
 
Asukkaiden ateriat (lounas ja päivällinen) tulevat Virekon Tuupalan koulun tuotantokeittiön toimittamina. Ruokapalvelutyöntekijät kuljettavat lämpimät ruuat osastoille ja hoitohenkilökunta jakaa ruuat asukkaille. Hoitajat huolehtivat asukkaille aamupalan- ja iltapalan, päiväkahvituksen ja tarvittavat välipalat. Kaikilla aterioilla huomioidaan tarvittavat 

ruokavaliot ja mahdolliset rajoitteet. Asukkaiden ravitsemuksen toteutumista seurataan päivittäin hoitotyön ohessa sekä kirjaamalla potilastietojärjestelmään poikkeavuudet. Asukkaiden painoa seurataan säännöllisesti RAI-arvioinneissa ja muutoinkin. Käytössä on eri mittareita mm. MNA. Tarvittaessa käytetään omakustanteisia lisäravinteita ja tarvittaessa myös ravintoterapeutin palveluita. 
 
Hygieniakäytännöt 
 
Asukkaan henkilökohtaisesta hygieniasta huolehditaan päivittäin. Henkilökunta huolehtii hyvistä hygieniakäytänteistä ja hoitotyössä noudatetaan työnantajan ohjeistuksia hygieniaan liittyen. Tarvittaessa olemme yhteydessä hygieniahoitajaan. 
 
Siivouspalvelut tuottaa Clean and safe.
 
Pyykkihuolto on kilpailutettu Kainuun hva:n toimesta ja palvelut ostetaan kilpailutuksen voittaneelta yritykseltä. Hoitohenkilökunta kerää pyykit 2 kertaa viikossa ja huolehtii myös puhtaat pyykit kaappeihin. Tai vaihtoehtoisesti tukityöllistetty kerää likaiset pyykkipussit ja toinen tukityöllistetty jakaa asukaspyykit asukkaiden huoneisiin.
 
Infektioiden torjunta 
 
Kainuun hva:n hygieniayhdyshenkilö: 
Tarja Vornanen, puh. 044-7970321 
 
Himmelissä on nimetty hygieniavastaavat, jotka tuovat ajankohtaista tietoa työyhteisöön. Lisäksi noudatetaan työnantajan laatimia kulloinkin ajankohtaisia hygieniaohjeistuksia, joita käydään ajoittain läpi myös talokokouksissa ja tiedotetaan henkilökuntaa uusista ohjeista. 
 
Terveyden- ja sairaanhoito 
 
Vastuulääkärinä toimii Terveystalon nimeämä lääkäri. Terveystalon palvelut ovat käytettävissä arkisin virka- aikana. Virka- ajan ulkopuolella klo 22 saakka päivystävä lääkäri vastaa numerosta 044-7975025 ja klo 22–08 etupäivystäjä numerosta 044-7975123. Muulloin käytetään tarvittaessa päivystyksen lääkäripalveluita. Akuuteissa tapauksissa voi olla suoraan yhteydessä 112 ja käyttää ensihoidon palveluita. Tarvittaessa voidaan ottaa yhteyttä Tilannekeskukseen, jonka keskeinen tehtävä on vastata päivystysapu 116 117 puheluista eli hoidontarpeen arvioinnista ja kiireellisen hoidon neuvonnasta Kainuussa. Tilannekeskuksessa toimii ammattilaisten konsultaatiolinja, joka on tarkoitettu hoitokotien konsultaatiota varten. Linja on takaisinsoittolinja. 
 
Tarvittaessa käytössämme on myös akuutti kotisairaala palvelut, joka hoitaa mm. i.v.-hoidot. Akuutti kotisairaalan perustehtäviä ovat esimerkiksi kiireettömän hoidon tarpeen arviointi, erilaiset vaativat lääke- tai haavahoidot ja palliatiivinen- sekä kotisaattohoito. Akuutti kotisairaala toimii koko Kainuun hyvinvointialueella ja hoitoon tullaan aina terveydenhuollon ammattilaisen kautta. 
 
Terveystalon lääkäri käy hoitokodissa noin kerran kuukaudessa ja lisäksi on viikoittain puhelinkierto.  
 
Laboratoriopalvelun tuottaa NordLab. Himmelin sairaanhoitajat ottavat näytteet, jotka toimitetaan Sotkamon terveyskeskuksen laboratorioin Nordlabille.  
 
Lääkehoito perustuu Kainuun hva:n yhteisesti laadittuun lääkehoitosuunnitelmaan, jota päivitetään vuosittain. Päivittämisestä vastaa palvelualuepäällikkö yhdessä yksiköiden kanssa. Palvelualuepäällikkö lähettää sen hyväksyttäväksi PTH:n ylilääkärille. Laatusihteeri vie hyväksytyn suunnitelman Kaimaan/laatukäsikirjaan. 
 
Työntekijöiden lääkelupatodistukset haetaan sähköisesti CaseM-järjestelmässä esihenkilön toimesta ja luvat allekirjoittaa sähköisesti pth:n ylilääkäri. Lääkehoidon toteuttamisesta ja arvioinnista vastaavat hoitajat kukin voimassa olevan lääkeluvan mukaisesti. Lääkeluvassa on huomioitava myös annetut näytöt. Hoitokodin lääkehoidosta vastaava huolehtii kirjaamisen HR-työpöydän pätevyydet-osioon ja säilyttää lääkeluvat kansiossa, josta ne voi tarvittaessa tarkistaa. Luvat arkistoidaan CaseM-järjestelmään. 
 
Kainuun hva:lla noudatetaan yhteistä ohjetta, kuinka toimitaan asukkaan kuollessa yksikössä. Vainajien kuljetukset tapahtuvat hva:n tekemän kilpailutuksen kautta valitun palveluntuottajan toimesta.  
 
Monialainen yhteistyö 
 
Yhteistyötä tehdään säännöllisesti seurakunnan kanssa, koirakavereiden, eri esiintyjien kanssa ja Sotkamon kunnan sekä Himmelissä on oma kuoro.
 
Henkilökunta osallistuu erilaisiin koulutuksiin ja tapaamisiin ja työryhmiin. 

Hoitohenkilöstön määrä, rakenne ja riittävyys sekä sijaisten käytön periaatteet 
 
Palvelukeskus Himmelissä työskentelee lähihoitajia, perushoitajia, hoitoapulaisia, sairaanhoitajia, fysioterapeutti, ruokahuollonhenkilöstöä, apulaispalveluesihenkilö ja palveluesihenkilö. Työvuorosuunnittelu toteutuu keskitetysti. 
 
Kainuun hva:lla on rekryn ylläpitämä varahenkilöstöjärjestelmä, josta Himmelin käytössä on yksi varahenkilö. 
 
Henkilöstön rekrytoinnin periaatteet  
 
Tavoitteena on, että palvelualueella työskentelee koulutettu, ikääntyneiden hoitotyöstä aidosti kiinnostunut, työhönsä sitoutunut ja osaava henkilökunta. 
 
Työntekijän kielitaito varmistetaan työhaastattelun yhteydessä. Lisäksi hänen ammattioikeutensa ja lupatiedot tarkistetaan (JulkiTerhikki). 
 
Rekry tarkistaa lyhytaikaisten sijaisten koulutuksen, ammattipätevyyden sekä haastattelee heidät.  
 
Kuvaus henkilöstön perehdyttämisestä ja täydennyskoulutuksesta 
 
Kaikki uudet ja pitkään poissaolleet henkilöt saavat perehdytyksen/ kertausta työn alkuvaiheessa. Perehdyttäjänä toimivat lähiesihenkilön lisäksi muut hoitajat. Henkilökunnalta ja opiskelijoilta vaaditaan tietoturvasitoumukset työsuhteen/harjoittelun alkaessa. Tietosuoja turvataan poistamalla käyttöoikeudet heti kun työsuhde päättyy. 
 
Hr-työpöydällä on perehdytysosio, johon esihenkilö vie perustiedot työntekijän perehdytyksestä. Lisäksi on käytössä paperilomake perehdytyksen tukena, koska perehdytykseen voi osallistua useita henkilöitä. 
 
Työntekijän tulisi osallistua täydennyskoulutuksiin 3pv/vuosi. Koulutustarpeita käydään vuosittain läpi kehityskeskusteluissa. 

Palvelukeskus Himmeli sijaitsee Sotkamossa, noin 2 km päässä keskustasta. Kiinteistön omistaa yksityinen taho. Hva on vuokralla kiinteistössä, ja vuokraa huoneet eteenpäin asukkaille. 
 
Himmelin asukashuoneet ovat pääsääntöisesti yhden hengen huoneita, joissa on suurimmassa osassa oma vessa. Huoneissa on peruskalusteina sänky ja yöpöytä. Asukkaat voivat tuoda huoneeseen omia kalusteita sekä sisustaa huonetta kodinomaisesti. Asukkaat ovat vuokrasuhteessa ja vuokraan kuuluu myös yhteiset tilat. Saattohoitotilanteessa pyritään mahdollistamaan omaisen yöpyminen hoitokodissa. Mahdollisista vierailurajoituksista tiedotetaan omaisia.
 
Tukipalvelut 
 
Ateria- ja puhtauspalveluiden tuottajana aloitti 02/2024 Sol Palvelut Oy:n ja Vireko Oy:n muodostama ryhmittymä. Lounas ja päivällinen valmistetaan Tuupalan keittiössä Kuhmossa ja ne lämmitetään Himmelissä ruokapalvelutyöntekijöiden toimesta juuri ennen aterioiden tarjoamista. Ruokapalvelutyöntekijät vastaavat ateriapalveluista ja astiahuollosta. 
 
Hoitohenkilökunta tekee pääosin välitöntä asukastyötä. Välilliset, toistuvat tehtävät on ulkoistettu (siivous, kiinteistönhoito, pesulapalvelut). Clean and safe tuottaa siivouspalvelut. 
 
Kiinteistönhuolto tulee kiinteistön omistajan hoitamana. 
 
Palveluntuottajat toimivat yhteisesti laadittujen sopimusten ja toimintaohjeiden mukaisesti. Toiminnassa havaituista epäkohdista ollaan yhteydessä palveluntuottajaan viivytyksettä. Yksikköön ostetut palvelut (pesulapalvelut, lääkkeiden annosjakelu, vainajan kuljetus) on kilpailutettu ja toimitaan voimassa olevien sopimusten mukaisesti. Kilpailutusvaiheessa palveluntuottajilta on vaadittu tarkat selvitykset toiminnastaan, sen kehittämisestä ja prosesseista. Palvelukokonaisuudesta vastaava palveluntuottaja vastaa alihankintana tuotettujen palvelujen laadusta. Toimintaa seurataan ja palveluntuottajien kanssa pidetään säännöllisesti laatupalaverit 1-2 x vuodessa.

Omavalvontasuunnitelman avulla toteutetaan omavalvontaa. Kaikkien yksikössämme toimivien vastuulla on toteuttaa palveluyksikön omavalvontasuunnitelmaa ja toimia niin, että palvelujen laatu ja asiakas- ja potilasturvallisuus varmistetaan ja sitä jatkuvasti kehitetään. Omavalvontasuunnitelman toteutumista seurataan yksikössämme systemaattisesti ja jatkuvasti. Seurannassa havaittuihin puutteisiin ja poikkeamiin toteutamme korjaavat toimenpiteet. Omavalvontasuunnitelma päivitetään vähintään kerran vuodessa ja aina silloin, jos toiminnassa tulee muutoksia. Omavalvonnan raportoinnin toteutamme osana toiminnan ja talouden seurantaa vuosittain ja 3 kuukauden välein. Osavuosiraportit laadimme kutakin 3kk:n jaksoa seuraavan kuun loppuun mennessä ja vuosiraportit helmikuun loppuun mennessä. Raportointi tehdään Kainuun hyvinvointialueen ohjeen mukaisesti. Vastuu raportoinnista on palveluesihenkilöllä ja palveluyksikköpäälliköllä. Omavalvontasuunnitelman hyväksyy ja vahvistaa toimintayksikön palvelualuepäällikkö.

